Mlava

Mlavà  () – miestas centrinėje Lenkijos dalyje. Mlavos apskrities centras.

Istorija 

Pirmą kartą Mlava paminėta 1426 m. liepos 2 d., kai trys Mazovijos princesės atvyko į apylinkės teismą. Nėra žinoma, ar Mlava iki to laiko jau buvo apgyvendinta, nes nėra tai įrodančių dokumentų. Po trejų metų Mlava buvo pripažinta miestu ir 1521 m., vykstant lenkų-kryžiuočių karui, buvo nusiaubta ir užimta vokiečių ordino. 1659 m. miestas buvo sudegintas Švedijos karių, o 1795 m. Abiejų Tautų Respublikos III padalijimo metu tapo Prūsijos karalystės dalimi. XIX a. miestas buvo Plocko gubernijos Mlavos apskrities centras.

Miestas yra Mazovijos vaivadijoje (nuo 1999 m.), prieš tai (1975–1998 m.) – Cechanovo. Per 1939 m. įsiveržimą į Lenkiją miesto šiaurinėje dalyje įvyko didžiulis mūšis, pareikalavęs daugiau nei 4 tūkst. aukų.

Galerija

Šaltiniai 

Mazovijos vaivadijos miestai